Príloha č. 2 súťažných podkladov

 Návrh Rámcovej dohody

**Rámcová dohoda č. xxx**

**na zabezpečenie údržby budov – Technická správa a údržba budov a servis zariadení pre časť .......**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č.343/2015 Z. z.“) (ďalej len „Dohoda“)

medzi zmluvnými stranami:

**Objednávateľ:**

Názov  **Slovenská republika**

 **v zastúpení Ministerstva vnútra Slovenskej republiky**

Sídlo: Pribinova 2, 812 72 Bratislava

 V zastúpení: Mgr. Tomáš Oparty štátny tajomník Ministerstva vnútra Slovenskej republiky

 na základe plnomocenstva č. p.: SL-OPS-2023/005305-055

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

BIC/SWIFT kód: SPSRSKBA

(ďalej len „Objednávateľ“)

**a**

**Poskytovateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

e-mail:

registrácia:

(ďalej len „Poskytovateľ“)

(Objednávateľ a Poskytovateľ ďalej spolu len „Zmluvné strany“ alebo každý samostatne aj ako „Zmluvná strana“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejnenom vo Vestníku verejného obstarávania č. xxx zo dňa xxxxxx.2023 verejnú súťaž na predmet zákazky „Technická správa a údržba budov a servis zariadení“ (ďalej len **„verejné obstarávanie“**).
2. Na základe vyhodnotenia ponúk bola ponuka poskytovateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky poskytovateľa sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Objednávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Základným účelom tejto Dohody je v súlade s výsledkom verejného obstarávania zabezpečenie služby, tak ako sú zadefinované nižšie v bode 1.1. a v Prílohe č. 1 tejto Dohody.

**Článok 1**

**Predmet Dohody**

* 1. Predmetom tejto Dohody je záväzok Poskytovateľa zabezpečiť pre Objednávateľa služby Technická správa budov a servis zariadení pre časť xxx (ďalej len „služby“) v súlade s Opisom predmetu zákazky, ktorý tvorí  Prílohu č. 1 tejto Dohody a za podmienok stanovených touto Dohodou v mieste plnenia a záväzok Objednávateľa zaplatiť dohodnutú cenu za riadne a včas poskytnuté služby v súlade s podmienkami tejto Dohody.
	2. Zmluvné strany sa dohodli, že objednávanie služieb podľa tejto Dohody bude realizované na základe písomnej objednávky, v ktorej budú špecifikované všetky detaily požadovaných služieb (ďalej len **„Objednávka“**)

**Článok 2**

**Cena**

* 1. Maximálny finančný limit tejto Dohody je stanovený a určený vo výške ............ EUR bez DPH.

 Cenník služieb za príslušnú časť s uvedením jednotkových cien za uskutočňovanie požadovaných služieb je uvedený v Prílohe č. 2 tejto Dohody.

* 1. Cena za vykonanie služby musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky.
	2. Poskytovateľ prehlasuje, že služby alebo ich časť poskytuje Oobjednávateľovi za najlepších/ najvýhodnejších podmienok, aké poskytuje na relevantnom trhu.
	3. Cena za poskytnuté služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.
	4. Ak pri plnení písomnej objednávky bude Objednávateľ požadovať od Poskytovateľa také služby, ktoré nie sú obsiahnuté v tab. č. 1 Prílohy č. 2 tejto Dohody, tieto budú ocenené príslušnými položkami aktuálneho cenníka Cenkros. Na takto stanovené jednotkové ceny z cenníka Cenkros bude uplatňovaná percentuálna zľava. Výška zľavy na služby (komplet, vr. nosného a pomocného materiálu v zmysle popisu cenníkovej položky v cenníku Cenkros) bude uvedená v tab. č. 2 Prílohy č. 2 tejto Dohody.
	5. Zmluvné strany sa dohodli, že cena služby uvedená v bode 2.1. je maximálna a konečná.

**Článok 3**

**Doba platnosti Dohody**

Táto Dohoda sa uzatvára na obdobie štyridsaťosem (48) mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v čl. 2 bod 2.1 tejto Dohody, podľa toho, ktorá skutočnosť nastane skôr.

**Článok 4**

**Miesto plnenia**

Poskytovateľ zabezpečí poskytnutie služieb na miestach, bližšie špecifikované v prílohe č. 3 tejto Dohody a v rozsahu a v mieste podľa písomnej objednávky jednotlivých útvarov v pôsobnosti objednávateľa v rámci celej Slovenskej republiky.

**Článok 5**

**Práva a povinnosti Účastníkov Dohody**

5.1. Všetky dokumenty súvisiace s touto Dohodou a to najmä písomné objednávky, faktúry, výkazy, výdajky a pod. účastníci Dohody vypracovávajú v slovenskom jazyku, a tieto dokumenty musia obsahovať všetky dohodnuté a požadované údaje podľa všeobecne záväzných právnych predpisov platných na území Slovenskej republiky.

5.2. Poskytovateľ je povinný:

* 1. zabezpečiť pre Objednávateľa služby v dohodnutej kvalite, rozsahu, cene a v termínoch, v zmysle písomnej objednávky Objednávateľa do 30 dní od jej prijatia,
	2. zodpovedať za seba a za svojich zamestnancov za všetky škody spôsobené Objednávateľovi a tretím osobám vo vzťahu k tejto Dohode,
	3. vykonávať služby dohodnuté v tejto Dohode tak, aby sa podľa možnosti nenarušilo riadne využívanie priestorov, v ktorých sa budú služby podľa tejto Dohody plniť. Ak poskytovanie služieb vzhľadom na ich charakter spôsobí obmedzenie v riadnom užívaní priestorov, je Poskytovateľ povinný Objednávateľovi túto skutočnosť písomne oznámiť s dostatočným predstihom a vyžiadať si na obmedzenie užívania priestorov jeho písomný súhlas.
	4. odstrániť nedostatky a vady, ktoré sám zapríčinil.

5.3. Objednávateľ je povinný:

1. poskytnúť Poskytovateľovi potrebnú súčinnosť pri poskytovaní služieb, viesť evidenciu požadovaných dokladov súvisiacich s preberaním a odovzdávaním služby,
2. sprístupniť miesto pre vykonanie služieb,
3. v dohodnutom termíne prevziať poskytnuté služby.
	1. V Prílohe č. 4 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 4, a to bezodkladne.
	3. V prípade zmeny subdodávateľa je Poskytovateľ povinný najneskôr do 5 (päť) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.4. tohto článku tejto Dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ podľa osobitného predpisu, ktorý podľa § 11 ods. 1 zákona č. 343/2015 Z.z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
	4. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	5. Poskytovateľ je povinný:
4. po celú  dobu platnosti tejto Dohody zaistiť dodržiavanie všetkých všeobecne záväzných  právnych predpisov platných na území SR, predovšetkým v oblasti pracovného práva, a to najmä s ohľadom na dodržiavanie minimálnych mzdových nárokov svojich zamestnancov, pravidelného vyplácania mzdy bez omeškania, dodržiavania pracovnej doby, doby odpočinku medzi zmenami, zaplatenie práce nadčas, ako aj v oblasti bezpečnosti a ochrany zdravia pri práci, a to vo vzťahu ku všetkým osobám, ktoré sa na plnení predmetu Dohody podieľajú, teda bez ohľadu na to či sú tieto služby vykonávané zamestnancami Poskytovateľa alebo prostredníctvom subdodávateľov,
5. po celú dobu platnosti tejto Dohody je Objednávateľovi do 20. dňa v kalendárnom mesiaci nasledujúcom po doručení objednávky predložiť čestné vyhlásenie, v ktorom uvedie menný zoznam zamestnancov, živnostníkov a ďalších osôb podieľajúcich sa na plnení predmetnej objednávky. V čestnom vyhlásení musí byť uvedené, že všetky uvedené osoby sú vedené v príslušných registroch, je im vyplácaná odmena, sú za nich odvádzané odvody do Sociálnej a zdravotných poisťovní, majú príslušné pracovné povolenie a povolenie na pobyt v SR a boli  preškolené v oblasti bezpečnosti a ochrany zdravia pri práci,
6. umožniť, poskytnúť súčinnosť a strpieť kontrolu dodržiavania povinností Objednávateľom podľa vyššie uvedených písm. a) a b) tohto bodu Dohody,
7. oznámiť Objednávateľovi, že voči nemu či jeho subdodávateľovi bolo orgánom verejnej moci (predovšetkým Inšpektorátom práce) začaté konanie pre porušenie príslušných všeobecne záväzných právnych predpisov platných na území SR, ktoré sa dotýkajú povinností uvedených v písm. a) a b) tohto bodu Dohody, a ku ktorému prišlo pri plnení tejto Dohody alebo v súvislosti s ňou, a to najneskôr do desiatich (10) dní odo dňa doručenia oznámenia o začatí konania. Súčasťou takéhoto oznámenia Poskytovateľa Objednávateľovi bude aj informácia o dátume začatia tohto konania,
8. predložiť kópiu právoplatného rozhodnutia, ktorým sa konanie podľa písm. d) tohto bodu Dohody skončilo, a to najneskôr do siedmich (7) dní odo dňa, kedy rozhodnutie nadobudlo právoplatnosť. Spolu s kópiou právoplatného rozhodnutia predloží Objednávateľovi aj informáciu o nadobudnutí právoplatnosti,
9. prijať nápravné opatrenia zo spáchania priestupku v prípade, ak bude uznaný vinným zo spáchania priestupku, správneho deliktu a pod. v rozhodnutí podľa písm. e). tohto bodu Dohody. O prijatých opatreniach a o ich realizácií je povinný písomne informovať Objednávateľa, a to v primeranej lehote stanovenej Objednávateľom.
	1. Zamestnanci Poskytovateľa, ktorí budú poskytovať služby v objektoch objednávateľa v súlade s objednávkou sú povinní absolvovať policajné preverenie s ohľadom na interný predpis objednávateľa „Nariadenie  Ministerstva  vnútra  Slovenskej republiky č. 79/2022 o fyzickej ochrane objektov Ministerstva vnútra Slovenskej republiky“ (zamestnanci nesmú byť právoplatne odsúdení za majetkovoprávne a násilné trestné činy). Túto skutočnosť si vyhradzuje Objednávateľ preveriť. Poskytovateľ poskytne Objednávateľovi menný zoznam zamestnancov s osobnými údajmi v rozsahu meno, rodné číslo, číslo OP a adresa trvalého pobytu. Súčasťou preverenia je povinnosť predložiť údaje za každé vozidlo Poskytovateľa služby v rozsahu typ vozidla a evidenčné číslo vozidla. Vzhľadom k poskytnutiu osobných údajov sa vyžaduje súhlas fyzickej osoby v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Predmetné údaje budú doručené Objednávateľovi minimálne 14 dní pred nástupom na vykonanie služieb podľa objednávky, ak nebude v písomnej objednávke uvedené inak.
	2. Poskytovateľ vyhlasuje, že v čase uzatvorenia tejto dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak na strane Poskytovateľa ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
	3. V prípade, že Poskytovateľ, jeho subdodávateľ podľa zákona č. 343/2015 Z. z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

**Článok 6**

**Kvalita, záruka, zodpovednosť za vady a za škodu**

6.1. Poskytovateľ poskytuje Objednávateľovi na dodané služby záruku 36 mesiacov

6.2. Na nároky Objednávateľa z vád poskytnutých služieb sa vzťahujú príslušné ustanovenia Obchodného zákonníka.

6.3. Objednávateľ je povinný vady poskytnutých služieb písomne oznámiť poskytovateľovi bez zbytočného odkladu po ich zistení.

6.4. Oznámenie o vadách poskytnutej služby musí obsahovať:

a) označenie a číslo Dohody, písomnej objednávky

b) označenie a typ reklamovanej časti,

c) číslo dodacieho listu, resp. iné určenie času dodania služieb.

6.5. Poskytovateľ sa zaväzuje odstrániť zistené vady bezplatne najneskôr do 5 (päť) pracovných dní odo dňa ich uplatnenia, tzn. od doručenia oznámenia o vadách poskytnutých služieb Poskytovateľovi. V prípade nedodržania tejto lehoty, je Objednávateľ oprávnený odstúpiť od písomnej objednávky v časti týkajúcej sa vady poskytnutej služby.

6.6. V prípade, že Objednávateľovi bude spôsobená škoda, spôsobená činnosťou Poskytovateľa, Poskytovateľ sa túto škodu zaväzuje v plnom rozsahu Objednávateľovi nahradiť.

6.7. Škody, ktoré Poskytovateľ spôsobí Objednávateľovi pri poskytovaní služby , budú po dobu trvania tejto Dohody zabezpečené poistnou zmluvou o poistení za škodu spôsobenú podnikaním, ktorú uzavrie Dodávateľ na minimálnu poistnú sumu 30 000,00 EUR (slovom: tridsaťtisíc eur) počas doby trvania tejto Dohody.

6.7. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí Prílohu č. 5 tejto Dohody.

**Článok 7**

**Platobné podmienky a fakturácia**

* 1. Objednávateľ sa zaväzuje za poskytnutú službu zaplatiť Poskytovateľovi cenu podľa písomnej objednávky na základe faktúry vystavenej Poskytovateľom po ukončení realizácie služieb a podpísaní preberacieho protokolu alebo dodacieho listu s vyznačením riadneho termínu realizácie služieb. Objednávateľ neposkytne Poskytovateľovi žiaden preddavok na zrealizovanie písomnej objednávky.
	2. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Neoddeliteľnou súčasťou faktúry Poskytovateľa bude originál/fotokópia preberacieho protokolu alebo dodacieho listu potvrdeného zástupcom Objednávateľa.
	3. Lehota splatnosti faktúry Poskytovateľa je 30 (tridsať) dní odo dňa doručenia faktúry Objednávateľovi. Ak predložená faktúra nebude vystavená v súlade s touto Dohodou a/alebo písomnou objednávkou alebo nebude spĺňať náležitosti podľa zákona č. 222/2004 Z. z., Objednávateľ ju bezodkladne vráti Poskytovateľovi na prepracovanie. Opravená faktúra je splatná do 30 (tridsať) dní odo dňa jej opätovného doručenia Objednávateľovi.
	4. Všetky faktúry budú uhrádzané výhradne bezhotovostne prevodným príkazom na účet Poskytovateľa uvedený v záhlaví tejto Dohody.
	5. Bankové spojenie Poskytovateľa uvedené na faktúre musí byť zhodné s bankovým spojením Poskytovateľa uvedeným v záhlaví Dohody. Cena sa považuje za uhradenú dňom odpísania finančných prostriedkov z účtu Objednávateľa uvedenom v záhlaví tejto Dohody.

**Článok 8**

**Zmluvné pokuty a sankcie**

8.1. V prípade, že Poskytovateľ neposkytne služby v súlade s písomnou objednávkou (riadne) a v dohodnutom termíne (včas) má Objednávateľ právo požadovať za každý aj začatý deň omeškania od Poskytovateľa zaplatenie zmluvnej pokuty vo výške 0,05 % z ceny  poskytovaných služieb, s ktorými je Poskytovateľ v omeškaní. Zaplatením zmluvnej pokuty nie je dotknutý nárok Objednávateľa na náhradu škody

8.2. V prípade omeškania Objednávateľa s úhradou splatnej faktúry, má Poskytovateľ právo za každý aj začatý deň omeškania požadovať úroky z omeškania v zákonom stanovenej výške.

8.3. V prípade omeškania Poskytovateľa s odstránením vady s v zmysle čl. 6 bod  6.5. tejto Dohody má Objednávateľ právo požadovať za každý aj začatý deň omeškania zmluvnú pokutu vo výške 0,05 % z ceny poskytovanej služby/opravy vady, s ktorou je Poskytovateľ v omeškaní.

**Článok 9**

**Skončenie Dohody**

9.1. Túto Dohodu je možné skončiť:

9.1.1. písomnou dohodou Zmluvných strán, a to dňom uvedeným v takejto dohode; v dohode o skončení Dohody sa súčasne upravia aj nároky Zmluvných strán vzniknuté na základe alebo v súvislosti s touto Dohodou,

9.1.2. písomným odstúpením od Dohody ktoroukoľvek zo Zmluvných strán,

9.1.3. písomnou výpoveďou Dohody podľa bodu 9.7. tohto článku Dohody.

9.2. Objednávateľ je oprávnený písomne odstúpiť od Dohody v prípade, ak:

9.2.1. proti Poskytovateľovi sa začalo konkurzné konanie alebo reštrukturalizácia,

9.2.2. Poskytovateľ vstúpil do likvidácie,

* + 1. Poskytovateľ koná v rozpore s touto Dohodou a/alebo písomnou objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
		2. Poskytovateľ poruší povinnosť podľa čl. 5 tejto Dohody,
		3. v čase uzavretia Dohody existoval dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
		4. Dohoda nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
	1. Poskytovateľ je oprávnený písomne odstúpiť od Dohody v prípade, ak Objednávateľ poruší Dohodu podstatným spôsobom. Za podstatné porušenie tejto Dohody na strane Objednávateľa sa považuje omeškanie Objednávateľa s úhradou faktúry/faktúr o viac ako šesťdesiat (60) dní po lehote ich splatnosti.
	2. Objednávateľ môže odstúpiť od Dohody uzavretej s Poskytovateľom aj v prípade, ak Poskytovateľ nebol v čase uzavretia Dohody zapísaný v registri partnerov verejného sektora alebo ak bol vymazaný z registra partnerov verejného sektora v súlade so zákonom č. 315/2016 Z. z..
	3. Odstúpenie od Dohody musí mať písomnú formu, musí sa v ňom uviesť dôvod odstúpenia a  je účinné dňom doručenia druhej Zmluvnej strane.
	4. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.
	5. Túto Dohodu môže Objednávateľ písomne vypovedať aj bez udania dôvodu s výpovednou lehotou **3 (tri) mesiace**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.
	6. Podstatným porušením tejto Dohody okrem iných prípadov uvedených v tejto Dohode sa rozumie aj:

9.8.1 ak budú zo strany Poskytovateľa opakovane (viac ako trikrát a nemusí ísť o rovnakú vadu) reklamované poskytnuté služby a reklamácia bude oprávnená,

9.8.2 ak dôjde zo strany Poskytovateľa opakovane (viac ako dvakrát) k omeškaniu s poskytnutím služieb, resp. ich časti o viac ako 14 (štrnásť) kalendárnych dní.

**Čl. 10**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s Dohodou (každá z nich ďalej ako „**Oznámenie**“) musia byť v písomnej podobe doručené:
1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
	1. Oznámenie poskytované Objednávateľom bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Dohody:

Objednávateľ:

Ministerstvo vnútra Slovenskej republiky

XXXXXXXXXXXXX

k rukám: XXXX (vyplní Objednávateľ)

email: XXXXXX

* 1. Oznámenie poskytované Poskytovateľom bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Dohody:

Poskytovateľ:

XXXXXXXXXXX

 k rukám: XXXX (vyplní Poskytovateľ)

email: XXXXXXXX

* 1. Oznámenie nadobúda účinnosť dňom jeho prevzatia a má sa za prevzaté:

10.4.1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo

10.4.2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo

10.4.3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	2. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
	3. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
	4. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej zmluvnej strany.
	5. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody a/alebo písomnej Objednávky.
	6. Zmluvné strany sa dohodli, že písomná/é Objednávka/y predložená/é na základe tejto Dohody bude/ú zodpovedať podmienkam dohodnutým v tejto Dohode, najmä s ohľadom na maximálne jednotkové ceny poskytovanej služby, výšky poskytnutej zľavy.

**Čl. 11**

**Záverečné ustanovenia**

11.1. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Objednávateľ.

* 1. Táto Dohoda môže byť doplnená alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
	2. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory , ktoré vzniknú z tejto Dohody sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené vecne a miestne príslušnými súdmi SR.

11.4. Táto Dohoda je vyhotovená v piatich (5) vyhotoveniach s platnosťou originálu, pričom Poskytovateľ obdrží dve (2) vyhotovenia a Objednávateľ obdrží tri (3) vyhotovenia.

11.5. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

11.6. Neoddeliteľnou súčasťou tejto Dohody je:

 Príloha č. 1 – Opis predmetu zákazky

 Príloha č. 2 – Štruktúrovaný rozpočet ceny

 Príloha č. 3 – Miesta plnenia

. Príloha č. 4 – Zoznam subdodávateľov

 Príloha č. 5 – Úradne overená kópia poistnej zmluvy alebo potvrdenie príslušnej poisťovne o poistení za

 škodu spôsobenú podnikaním.

 V Bratislave dňa .......................................... V Bratislave dňa ..........................................

 za Ministerstvo vnútra SR: za Poskytovateľa:

......................................................................... .........................................................................

 Mgr. Tomáš Oparty XXXXXXXXXXX

 štátny tajomník MV SR konateľ spoločnosti